CELEX: 32011R0572
Language: hu
Date: 2011-06-16 00:00:00
Title: A Tanács 572/2011/EU rendelete ( 2011. június 16. ) a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról

17.6.2011   
            
            
               HU
            
            
               Az Európai Unió Hivatalos Lapja
            
            
               L 159/2
            
         A TANÁCS 572/2011/EU RENDELETE
   (2011. június 16.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a líbiai helyzetre tekintettel hozott korlátozó intézkedésekről szóló, 2011. február 28-i 2011/137/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A 2011/332/KKBP tanácsi határozattal (2) módosított 2011/137/KKBP határozat egy kifejezett kivételről rendelkezik egyes jogalanyok (kikötők) eszközeinek befagyasztásával kapcsolatban.
            
         
               (2)
            
            
               Garantálni kell a humanitárius tevékenységek folytatását, a polgári lakosság alapvető szükségleteinek kielégítésére szolgáló anyagok és termékek további biztosítását, valamint a Líbiából történő evakuálásokhoz szükséges lépések megtételét.
            
         
               (3)
            
            
               Ezek az intézkedések az Európai Unió működéséről szóló szerződés hatálya alá tartoznak, ennélfogva a végrehajtásához uniós szintű szabályozás szükséges, különösen a tagállamokban tevékenykedő gazdasági szereplők által történő egységes alkalmazásuk biztosítása céljából.
            
         
               (4)
            
            
               Tekintettel a líbiai helyzet súlyosságára és összhangban a 2011/137/KKBP határozattal, további szervezeteket kell felvenni a 204/2011/EU tanácsi rendelet (3) III. mellékletében meghatározott korlátozó intlézkedések hatálya alá tartozó személyek és szervezetek jegyzékébe.
            
         
               (5)
            
            
               Az e rendeletben előírt intézkedések hatékonyságának biztosítása érdekében e rendeletnek kihirdetése napján hatályba kell lépnie,
            
         ELFOGADTA EZT A RENDELETET:
   1. cikk
   A 204/2011/EU rendelet a következőképpen módosul:
   
               1.
            
            
               A 8a. cikk helyébe a következő szöveg lép:
               „8a. cikk
               Az 5. cikktől eltérve, a IV. mellékletben felsorolt hatáskörrel rendelkező tagállami hatóságok az általuk megfelelőnek ítélt feltételek mellett engedélyezhetik a III. mellékletben felsorolt személyekhez, szervezetekhez vagy szervekhez tartozó befagyasztott pénzeszközök vagy gazdasági erőforrások felszabadítását, vagy egyes pénzeszközöknek vagy gazdasági erőforrásoknak a III. mellékletben felsorolt személyek, szervezetek vagy szervek rendelkezésére bocsátását, amennyiben úgy vélik, hogy erre a humanitárius célok, úgy mint a humanitárius segítségnyújtás és annak támogatása, a polgári lakosság alapvető szükségleteinek kielégítésére szolgáló anyagok és termékek – például élelmiszerek és az előállításukhoz szükséges mezőgazdasági termékek, gyógyszerek vagy villamos energia – biztosítása, vagy Líbiából történő evakuálás céljából van szükség. Az érintett tagállam az engedélyezést követő két héten belül értesíti a többi tagállamot és a Bizottságot az e cikk alapján megadott engedélyekről.”
            
         
               2.
            
            
               A szöveg a következő cikkel egészül ki:
               „10a. cikk
               Az 5. cikk (2) bekezdésétől eltérve, a IV. mellékletben felsorolt weboldalakon megjelölt, hatáskörrel rendelkező tagállami hatóságok engedélyezhetik bizonyos pénzeszközöknek vagy gazdasági erőforrásoknak a III. mellékletben felsorolt kikötői hatóságok rendelkezésére bocsátását a 2011. június 7-e előtt megkötött szerződések 2011. július 15-ig történő végrehajtásával kapcsolatban, kivéve az olajjal, gázzal és finomított olajtermékekkel kapcsolatos szerződéseket. A tagállam az engedélyezést követő két héten belül értesíti a többi tagállamot és a Bizottságot az e cikk alapján megadott engedélyekről.”
            
         2. cikk
   A 204/2011/EU rendelet III. mellékletében meghatározott jegyzék kiegészül az ezen rendelethez csatolt mellékletben felsorolt szervezetekkel.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 16-án.
      
         
            a Tanács részéről
         
         
            az elnök
         
         MARTONYI J.
      
   
   
      (1)  HL L 58., 2011.3.3., 53. o.
   
      (2)  HL L 149., 2011.6.8., 10. o.
   
      (3)  HL L 58., 2011.3.3., 1. o.
   
      MELLÉKLET
      
         A 2. cikkben említett szervezetek
      
      
                   
               
               
                  Név
               
               
                  Azonosításra szolgáló adatok
               
               
                  Indoklás
               
               
                  A jegyzékbe vétel dátuma
               
            
                   
               
               
                  Tripoli kikötői hatósága
               
               
                  Kikötői hatóság:
                  Socialist Ports Company (Tripoli kikötőjének üzemeltetése tekintetében)
                  Tel.: +218 21 43946
               
               
                  A Kadhafi-rezsim ellenőrzése alatt állnak.
               
               
                  2011.6.7.
               
            
                   
               
               
                  Al Khums (Al Khoms) kikötői hatósága
               
               
                  Kikötői hatóság:
                  Socialist Ports Company (Al Khums [Al Khoms] kikötőjének üzemeltetése tekintetében)
                  Tel.: +218 21 43946
               
               
                  A Kadhafi-rezsim ellenőrzése alatt állnak.
               
               
                  2011.6.7.
               
            
                   
               
               
                  Brega kikötői hatósága
               
               
                   
               
               
                  A Kadhafi-rezsim ellenőrzése alatt állnak.
               
               
                  2011.6.7.
               
            
                   
               
               
                  Ras al Unuf (Ras Lanuf) kikötői hatósága
               
               
                  Kikötői hatóság:
                  
                              Veba Oil Operations BV
                           
                        
                              Cím: PO Box 690
                           
                        
                              Tripoli, Libya
                           
                        
                              Tel.: +218 21 333 0081
                           
                        
               
                  A Kadhafi-rezsim ellenőrzése alatt állnak.
               
               
                  2011.6.7.
               
            
                   
               
               
                  Az Zaviyah (Zawia) kikötői hatósága
               
               
                   
               
               
                  A Kadhafi-rezsim ellenőrzése alatt állnak.
               
               
                  2011.6.7.
               
            
                   
               
               
                  Zuwarah (Zuwara) kikötői hatósága
               
               
                  Kikötői hatóság:
                  
                              Port Authority of Zuara
                           
                        
                              Cím: PO Box 648
                           
                        
                              Port Affairs and Marine Transport
                           
                        
                              Tripoli
                           
                        
                              Libya
                           
                        
                              Tel.: +218 25 25305
                           
                        
               
                  A Kadhafi-rezsim ellenőrzése alatt állnak.
               
               
                  2011.6.7.